laion/Wikipedia-Exotic huggingface dataset:
גוטהרד דויטש

הרב גוטהרד דויטש (בגרמנית: Gotthard Deutsch, שמו הפרטי מאוית גם: Gottard; ‏31 בינואר 1859 – 14 באוקטובר 1921) היה חוקר ההיסטוריה של עם ישראל. נולד בשם אליעזר דויטש בקאניץ שבמוראביה, האימפריה האוסטרית (כיום דולני קואוניצה (אנ') בצ'כיה), בנם של אליס לבית וינר ושל יששכר (ברנהרד) דויטש, סוחר. משחר ימיו כינה את עצמו גוטהרד (מילולית: "אומץ האל"), כגִרמון של שמו היהודי. באוקטובר 1876 נכנס ללמוד בבית המדרש לרבנים בברסלאו, שם הושפע מההיסטוריון היהודי הנודע היינריך (צבי) גרץ, שנמנה עם צוות מורי בית המדרש. במקביל השלים לימודים אקדמיים והוכתר כדוקטור להיסטוריה באוניברסיטת וינה. הוא נרשם לקורס בתלמוד שהעביר אייזיק הירש וייס וקיבל גם הדרכה בחקר המדרש מווייס ומאדולף ילינק. בתום לימודיו נסמך לרבנות בידי וייס. לאחר מספר שנים בהוראה ותפקיד רבני קצרצר בברנו שבמוראביה ובמוסט שבבוהמיה, מאס דויטש ברבנות וחיפש לעצמו סביבה אקדמית. במאי 1888 נישא להרמינֶה בָּכר (1869–1943), ולזוג נולדו שלושה בנים ושתי בנות (אחת מהן היא נעמי דויטש (אנ')). ב-1891 היגרו בני הזוג לארצות הברית לפי הזמנתו של הרב יצחק מאיר וייז, מחלוצי התנועה הרפורמית ביהדות ארצות הברית, כדי להתמנות כמופקד הקתדרה להיסטוריה יהודית ופילוסופיה בהיברו יוניון קולג' שבסינסינטי, אוהיו. לאחר 11 שנות הוראה התמנה דויטש לדקאן המוסד, ולאחר מותו של הרב הרפורמי משה מילצינר (אנ') בפברואר 1903 שימש נשיא המוסד בפועל במשך עשרה חודשים. לצד תפקידיו האקדמיים והחינוכיים, הקדיש דויטש חלק ניכר מזמנו לעריכת האנציקלופדיה היהודית בשפה האנגלית (1901–1906), שלה תרם ערכים רבים והיה אחד מכותביה העיקריים. כן עמד בראש הוועידה המרכזית של רבני אמריקה (אנ') שנוסדה בידי יצחק מאיר וייז. במהלך מלחמת העולם הראשונה איבד דויטש ממעמדו הציבורי. באהבתו לגרמניה ולתרבות הגרמנית, תמך במדיניות הנייטרליות של הנשיא וודרו וילסון וחבר למועצה העממית האמריקאית לדמוקרטיה ושלום (אנ'). עם גבור ההיסטריה האנטי-גרמנית ובמיוחד עם הצטרפות ארצות הברית למלחמת העולם הראשונה, מצא דויטש את עצמו מבודד מחבריו וחשוד בעיני רבים, מצב שהגיע לשיאו בפשיטת סוכנים פדרליים ובלשים מקומיים על מטה המועצה. בתקופה זו, בעת הליך התאזרחות של חברו, סירב דויטש לענות לשאלה "מי היית רוצה שינצח במלחמה הזו?". פעילותו והפרסום השלילי בעיתונות שגררה בעקבותיה העמידה אותו במצב לא נוח, בלשון המעטה, ובלי תמיכת חבריו ותלמידיו שהיו מרבניה המובילים של התנועה הרפורמית בארצות הברית, היה מאבד גם את משרתו. הוא נפטר בביתו בסינסינטי, אלפים מילאו את בית ההלוויות בעת הלווייתו, יהודים ולא יהודים, רפורמים וקונסרבטיבים, שבאו לחלוק לו כבוד אחרון. מדיה וקבצים בנושא גוטהרד דויטש בוויקישיתוף איזידור זינגר, ‏"דויטש, גוטהרד", במהדורת 1901–1906 של האנציקלופדיה היהודית (באנגלית) רשימת הערכים שנכתבה בידי גוטהרד דויטש באנציקלופדיה היהודית אליעזר בן יששכר דויטש (1859-1921), דף שער בספרייה הלאומית גוטהרד דויטש, באתר "Find a Grave" (באנגלית) כתבי גוטהרד דויטש בפרויקט גוטנברג (באנגלית)
נחש מים צפוני

נחש מים צפוני (שם מדעי: Nerodia sipedon) הוא מין של נחש לא-ארסי ממשפחת הזעמניים מתת-משפחת נחשי המים החי באמריקה הצפונית. הוא קרוב רחוק של נחש המים האירופי אך שייך לסוג אחר. אורכם הממוצע של נחשי המים 81 ס"מ בנקבות ו-69 ס"מ בזכרים אך התגלו פרטים באורך 135 ס"מ. משקלו הממוצע 80-150 גרם. הנחש בעל גוף אפור עד צהוב ומפוספס בפסים חומים אנכיים. הראש גדול ובעל עיניים גדולות ירוקות ולסתות בולטות ועגלגלות הנמצאות מתחת העיניים. לנחשים אלה אין שיני ארס אך השיניים שלהם חזקות ויכולות ללפות את הטרף חזק. במראהו הוא מזכיר את המין הארסי מוקסין המים שחי באותם מקומות. הנחש הוא שחיין מקצועי האורב לטרף בביצות ובשולי בריכות ואגמים באמריקה מדרום אונטריו ודרום קוויבק לטקסס ופלורידה וכן לקליפורניה. זהו טורף זריז התופס טרף מהמארב וניזון מדגים קטנים, צפרדעים, סלמנדרות, סרטני נהרות, יונקים קטנים וציפורים. הוא גם יטרוף נחשים אחרים. נחשים אחרים כמו עכסנים, מוקסין המים, אליגטורים, פומות, שועלים, ראקונים, בואשים ועופות דורסים הם טורפיו הטבעיים. Nerodia sipedon insularum Nerodia sipedon pleuralis Nerodia sipedon sipedon Nerodia sipedon williamengelsi מדיה וקבצים בנושא נחש מים צפוני בוויקישיתוף נחש מים צפוני, באתר ITIS (באנגלית) נחש מים צפוני, באתר NCBI (באנגלית) נחש מים צפוני, באתר האנציקלופדיה של החיים (באנגלית) נחש מים צפוני, באתר GBIF (באנגלית) נחש מים צפוני באתר הרשימה האדומה של IUCN
אמנון בס פרפרי

אמנון בס פרפרי (שם מדעי: Cichla ocellaris) הוא דג טורף ממשפחת האמנוניים החי באמריקה הדרומית באגן האמזונאס בנהרות אסקיבו, מארוני וריו ברנקו אך הופץ על ידי האדם לפלורידה, הוואי ופנמה. הוא קרוב משפחתו של אמנון בס טווסי ויכול להכליא עמו. דג זה מגיע לאורך 74 ס"מ והוא בעל צבעים ירוקים בולטים המפוספסים בשחור בצורה משולשת והזנב גדול ומעט אדמדם. בקצה הזנב ישנו כתם דמוי-עין. זהו דג טורף החי במים העכורים של האמזונאס. הוא ניזון מחרקים, סרטנים ובעיקר מדגים אחרים שהוא צד במהירות. מדיה וקבצים בנושא אמנון בס פרפרי בוויקישיתוף אמנון בס פרפרי, באתר ITIS (באנגלית) אמנון בס פרפרי, באתר NCBI (באנגלית) אמנון בס פרפרי, באתר FishBase (באנגלית) אמנון בס פרפרי, באתר GBIF (באנגלית)
Lay It All on Me

Lay It All on Me (בעברית: הנח הכול עלי) היא שיר שבוצע על ידי להקת הדראם נ' בייס הבריטית רודימנטל. בשיר משתתף גם כאורח הזמר הבריטי אד שירן. השיר הוקלט עבור האלבום השני של רודימנטל, We Are Generation. ב-24 בספטמבר 2015, הלהקה ביצעה לראשונה את השיר ב-BBC רדיו 1. השיר היה זמין להורדה דיגיטלית למחרת. ב-17 באוקטובר 2015, נכנס השיר לראשונה לבילבורד הוט 100 במקום ה-96, והפך לשיר הראשון של הלהקה שנכנס למצעד זה. כמו כן, הגיע השיר למקום ה-16 במצעד הסינגלים הבריטי, ונהיה לשיר השמיני של הלהקה שהגיע ל-40 הראשונים באותו מצעד. בשבוע שלאחר מכן, הגיע לשיא חדש במקום ה-15, ועד כה, שיאו במצעד הוא במקום ה-12. הקליפ הרשמי של השיר הועלה לערוץ היוטיוב של רודימנטל ב-6 בנובמבר 2015. מידע על הסינגל "Lay It All on Me" באתר מיוזיק בריינז מידע על היצירה "Lay It All on Me" באתר Discogs סרטון השיר "Lay It All on Me" באתר יוטיוב "Rudimental - Lay It All on Me feat. Ed Sheeran [Official Video]". YouTube. 6 בנובמבר 2015. נבדק ב-27 בפברואר 2016. {{cite web}}: (עזרה)
סכר קריבה

סכר קריבה הוא סכר קשת הידרואלקטרי, האוגר את מי נהר הזמבזי ובנוי בתוך נקיק קריבה, על גבול זמביה וזימבבואה. הסכר נבנה בשנים 1955–1959, גובהו 128 מטרים ואורכו 579 מטרים. בצידי הסכר מותקנות שתי טורבינות לייצור חשמל, המייצרות יחד כ-6,400 ג'יגה-וואט בשנה. הסכר יוצר את אגם קריבה, שאורכו המרבי מגיע לכ-280 קילומטרים. סכר קריבה בנוי תוכנן על ידי המהנדס הצרפתי אנדרה קווין ונבנה על ידי חברת "אימפרסיט" האיטלקית. הסכר נחנך באופן רשמי על ידי אליזבת, המלכה האם ב-17 במאי 1960. בניית הסכר הצריכה העברת מקום מגוריהם של כ-57 אלף בני שבט הטונגה. הסכר מספק 2,010 מגה וואט לזמביה וזימבבואה, כאשר לכל אחת מהמדינות תחנת כוח בצד הצפוני והדרומי של הסכר בהתאמה. התחנה הצפונית של זמביה פועלת מאז 1976, בדצמבר 2013 הושלם פרויקט הרחבה של התחנה. התחנה הדרומית של זימבבואה פועלת מאז 1960. בנובמבר 2013 הודיע שר האוצר של זימבבואה פטריק צ'ינאמסה על הרחבת תחנת הכוח הדרומית במיזם במימון סיני. מדיה וקבצים בנושא סכר קריבה בוויקישיתוף סכר קריבה, באתר אנציקלופדיה בריטניקה (באנגלית) ערך זה הוא קצרמר בנושא אפריקה. אתם מוזמנים לתרום לוויקיפדיה ולהרחיב אותו.
ולרי אספוב

ולרי גריגורייביץ' אספוב (ברוסית: Валерий Григорьевич Асапов;‏ 1 בינואר 1966 - 24 בספטמבר 2017) היה גנרל-לייטננט בכוחות המזוינים של הפדרציה הרוסית. נולד בכפר קונסטנטינובקה שבמחוז קירוב. בשנת 1983 התקבל ללימודים בבית הספר לקציני חיל הצנחנים בעיר ריאזן. בשנת 1987 סיים את הלימודים והועלה לדרגת סגן. שירת בדיוויזיה המוצנחת מס' 76. בשנת 1994-1995 שירת בכוח שמירת השלום הרוסי בגאורגיה. בשנת 1996 נטל חלק במלחמת צ'צ'ניה הראשונה. נפצע קשה בקרבות בעיר גרוזני. בשנים 2000-2002 שירת שוב בכוח השלום הרוסי באבחזיה. בשנים 2003 - 2004 השתתף במלחמת צ'צ'ניה השנייה כסגן מפקד דיוויזיה מוצנחת. בשנת 2013 הועלה לדרגת גנרל מיור ומונה לתפקיד סגן מפקד הארמייה ה-5 שמוצבת באזור המזרח הרחוק הרוסי. בשנת 2015 הועבר לשרת בדרום רוסיה. לפי מקורות אוקראינים שהה ולרי אספוב במזרח אוקראינה מאוגוסט 2015 עד לתחילת 2016. לטענתם באותה תקופה פיקד אספוב על כוחות הבדלנים הרוסים באזור דונצק. ביוני 2016 הועלה לדרגת גנרל-לייטננט - המודיעין האוקראיני טוען כי הועלה בדרגה כהוקרה על תפקודו בקרבות של הבדלנים הרוסים עם הצבא האוקראיני. לפי משרד ההגנה של רוסיה, הוא נהרג במתקפת פצצות מרגמה של פעילי המדינה האסלאמית על מפקדתו באזור דיר א-זור שבסוריה, שם שהה במסגרת המאמץ הרוסי במלחמת האזרחים בסוריה. לפי פרסומי משרד ההגנה הרוסי, הגדרת תפקידו של הגנרל אספוב בסוריה הייתה ראש קבוצת היועצים הצבאיים הרוסיים בסוריה. בתפקידו האחרון היה מפקד הארמייה החמישית של כוחות היבשה הרוסיים ומעט לפני מותו פיקד בפועל על קורפוס התקיפה החמישי שהוקם בסוריה בסיוע רוסי נרחב. מדיה וקבצים בנושא ולרי אספוב בוויקישיתוף גנרל רוסי נהרג בהפצצת מחבלים בסוריה, באתר סוכנות הידיעות רוסיה היום (אנ')
פארק ג'י-סונג

קוריאה זהו שם קוריאני; שם המשפחה הוא פארק. פארק ג'י-סונג (בקוריאנית: 박지성; ‏נולד ב־25 בפברואר 1981) הוא כדורגלן עבר דרום קוריאני ששיחק בעמדות הקשר ההתקפי והקיצוני. פארק הוא הכדורגלן האסיאתי המעוטר ביותר בהיסטוריה, עם 19 תארים באמתחתו. פארק החל את הקריירה שלו בקבוצה היפנית קיוטו פרפאל סאנגה. בשנת 2000 השתתף עם נבחרת קוריאה הדרומית במונדיאל 2002, איתה הגיע עד לחצי הגמר. הוא עבר לפ.ס.וו. איינדהובן ב-21 בדצמבר 2002. שנתיים אחר כך היה שותף לזכיית הקבוצה בדאבל. באותה עונה היה לאיינדהובן הפסד ליגה בודד, והיא זכתה באליפות עם 87 נקודות, 10 נקודות מעל המקום השני. ב-8 ביולי 2005, הצטרף פארק לשורות מנצ'סטר יונייטד תמורת 4 מיליון פאונד. את הופעת הבכורה שלו ערך נגד דברצן במוקדמות ליגת האלופות באולד טראפורד. ב-9 ביולי 2012, הודיעה קווינס פארק ריינג'רס כי רכשה את פארק תמורת 5 מיליון ליש"ט. ב-7 באוגוסט 2013, הושאל פארק לפ.ס.וו. איינדהובן עד לסיום העונה. לאחר מכן, ב-13 במאי 2014, הודיע פארק על פרישה ממשחק פעיל. בסואוון, עיר מגוריו של פארק, ישנו רחוב על שמו. ב-27 ביוני 2005, נערך טקס הסרת הלוט והרחוב נקרא דרך פארק ג'י סונג. פארק זכה לכבוד זה בשל תרומתו הרבה לנבחרת קוריאה הדרומית במונדיאל 2002. קבוצתיים עם קיוטו פרפאל סאנגה: אליפות הג'יי-ליג השנייה: 2001 גביע אמפרור: 2002/03 עם פ.ס.וו. איינדהובן: אליפות הולנד: 2005 חצי גמר ליגת האלופות: 2004/05 עם מנצ'סטר יונייטד: אליפות הפרמייר ליג (4): 2006/07, 2007/08, 2008/09, 2010/11 גביע הפוטבול ליג (3): 2005/06, 2008/09, 2009/10 אליפות העולם לקבוצות: 2007/08 ליגת האלופות: 2007/08 אישיים ה-11 הטובים ביותר בליגת האלופות: 2005 ה-11 הטובים ביותר בליגה ההולנדית: 2004/05 מצטיין הגביע ההולנדי: 2005 מדיה וקבצים בנושא פארק ג'י-סונג בוויקישיתוף פארק ג'י-סונג, באתר Transfermarkt פארק ג'י-סונג, באתר Soccerway פארק ג'י-סונג, באתר BDFutbol פארק ג'י-סונג, באתר WorldFootball.net פארק ג'י-סונג, באתר National Football Teams פארק ג'י-סונג, באתר FootballDatabase.eu פרופיל המאמן, באתר Transfermarkt ביוגרפיה פארק בדרך לק.פ.ר, לוריס יחתום בטוטנהאם?, באתר ONE‏, 7 ביולי 2012 ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
How High the Moon

How High the Moon הוא סטנדרט פופולרי אצל נגני ג'אז, שנכתב על ידי נאנסי המילטון והולחן על ידי מורגן לואיס. הסטנדרט הופיע לראשונה במחזמר של ברודוויי Two for the show בשנת 1940, שם הוא שרו אותו אלפרד דרייק ופראנסס קומסטוק. הבסיס ההרמוני של הקטע, מהווה את הבסיס של קטעי בי בופ, כולל אורינתולוגיה מאת צ'ארלי פארקר קטע שנחשב ליצירת מופת של הבופ ומאבני היסוד של סוגה זו. ההקלטה המוקדמת ביותר של הקטע היא של בני גודמן והתזמורת שלו, מ-7 בפברואר 1940. בשנת 1947 הביצוע של סטן קנטון והביג בנד שלו זכה להצלחה מרשימה, וכיכב בראש רשימת הלהיטים במשך תשעה שבועות. גם הביצוע של לס פול ומרי פורד מינואר 1951 הצליח מאוד, ונהיה לאחד מסימני ההיכר של שניהם. גם זמרת הג'אז אלה פיצג'רלד ביצעה את הקטע עשרות, אם לא מאות פעמים, והוא נהיה לאחד מהשירים הכי מזוהים עמה. היא לראשונה הופיעה עם הקטע בשנת 1947 בקרנגי הול. בסוף אותה השנה היא גם הקליטה את השיר לראשונה. ביצוע שלה מ-1960 ששוחרר באלבום אלה בברלין זכה להיכנס היכל הכבוד של פרסי גראמי. גם גרסתה מ-1966 נחשבת לשם דבר, בזכות האלתור הארוך והמיוחד שבאמצע השיר. מלבד כל אלה, ישנם ביצועים רבים מאוד לשיר. בין האמנים שהקליטו אותו ניתן למנות למשל את לואי ארמסטרונג, צ'ט בייקר, דייב ברובק, נט קינג קול, דיוק אלינגטון, דיזי גילספי, ליונל המפטון, בני גודמן, ג'ין קרופה, אניטה או'דיי, סטפן גרפלי ועוד. מידע על היצירה "How High the Moon" באתר מיוזיק בריינז מידע על הקומפוזיציה "How High the Moon" באתר AllMusic גרסאות נוספות ל"How High the Moon" באתר SecondHandSongs
פייר מיניאר

פייר מיניאר (בצרפתית: Pierre Mignard;‏ 17 בנובמבר 1612 – 30 במאי 1695) היה צייר צרפתי. נולד למשפחת אמנים בעיר טרואה שבחבל שמפאן בצרפת. נועד ללמוד רפואה, אך ב-1624 נכנס כשוליה לסטודיו של הצייר ז'אן בושה בעיר בורז' שבמרכז צרפת. משחזר לטרואה עבד אצל הפסל פרנסואה ז'אנטל לפני שעבר אל העיר פונטנבלו, שהייתה בירת האמנות בצרפת של תקופתו. משם נסע לפריז, הפך לתלמידו של הצייר סימון וואה, ופגש לראשונה בצייר שארל לה ברון. ב-1635 עזב את הסטודיו של סימון וואה ונסע לרומא. שם פגש בצייר ניקולא פוסן, צייר את דיוקנו של האפיפיור אינוקנטיוס העשירי והפך לאישיות מפורסמת. התגורר ברומא עד 1657, כאשר נקרא על ידי המלך לואי הארבעה עשר לחזור לצרפת. בדרכו לפריז פגש במולייר בעיר אביניון שבפרובאנס והפך לידידו, ולידידם של אנשי להקתו. משהגיע לפריז סירב לקבל את מרותו של שארל לה ברון, שהיה צייר החצר של המלך. הוא גם סירב להיות חבר באקדמיה המלכותית לאמנות שנוהלה על ידי לה ברון. מולייר המליץ עליו בפני ז'אן-בטיסט קולבר, שהיה עוזרו של הקרדינל מזראן, אך קולבר העדיף את לה ברון. אולם המלך, שהיה בן עשרים שנה בלבד, ביקש מפייר מיניאר לצייר את דיוקנו, ציור שהשביע את רצונו של המלך. עד מהרה הפך פייר מיניאר לצייר הדיוקנים המפורסם בצרפת. הוא צייר את דיוקנם של: הקרדינל מזראן, קולבר, דקארט, לה פונטן, מולייר, ראסין, נינון דה לנקלו, מאדאם דה מנטנון, מאדאם דה לה פאייט, מאדאם דה סבינייה, ורבים אחרים. יצירת המופת שלו היו הציורים שעשה בכיפת הכנסייה ואל דה גראס בפריז (1663) על פי הזמנת אן מאוסטריה, אם המלך, שהתגוררה במנזר הסמוך לכנסייה. אחרי מות קולבר ב-1683, עלה פייר מיניאר לגדולה. ב-1687 העניק לו המלך תואר אצולה, וב-1690, אחרי מות שארל לה ברון, התמנה לצייר החצר של המלך והפך לחבר האקדמיה לאמנות באמצעות צו מלכותי. פייר מיניאר מת בפריז ב-1695 בעת שעסק בהכנות לציורי קיר בכנסיית אינווליד. טקס האשכבה נערך בכנסיית סן רוש, והוא נקבר במנזר הז'אקובינים, שהיה בקרבת מקום, ברחוב סנט אונורה. מדיה וקבצים בנושא פייר מיניאר בוויקישיתוף פייר מיניאר, באתר אנציקלופדיה בריטניקה (באנגלית) פייר מיניאר, באתר MusicBrainz (באנגלית) פייר מיניאר, באתר Discogs (באנגלית)
תמונת מפתח

בתחום הגרפיקה הממוחשבת והאנימציה, תמונת מפתח (Keyframe) היא תמונה הנמצאת ברצף מונפש של תמונות אשר צוירו או נבנו בצורה ישירה על ידי המשתמש. כשכל התמונות מצוירות על ידי אנימטורים, האמן הבכיר מצייר לרוב את תמונות המפתח, ואילו את תמונות הביניים (התמונות שבין תמונות המפתח) מציירים האמנים החניכים. כיום מקובל שהאנימטור יוצר רק את התמונה הראשונה והאחרונה ברצף תמונות פשוט, והמחשב ממלא את הפער באמצעות שיבוץ תמונות ביניים, בתהליך הקרוי בלועזית "tweening". מדיה וקבצים בנושא תמונת מפתח בוויקישיתוף ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
אגם אוהרה

אגם אוהרה הוא אגם שגובהו 2,020 מטרים מעל פני הים, בהרי הרוקי הקנדיים, בשטח הפארק הלאומי יוהו, בפרובינציית קולומביה הבריטית שבקנדה, בצד המערבי קו פרשת המים של אמריקה. מימי האגם נשפכים לנחל קאטארקט (Cataract Brook). ניתן להגיע אל האגם באמצעות שירות אוטובוסים המופעל על ידי רשות הפארקים של קנדה או בהליכה לאורך כביש שאורכו 11 קילומטרים, ועליה של כ-500 מטרים. האזור ידוע בנופו וכן במסלולי הטיול בעלי הנוף האלפיני. מטיילים הולכים לרוב בשבילים בעלי הנוף האלפיני. מבקרים לעיתים קרובות מטפסים בשבילים העולים מאגם אוהרה ומגיעים לאגם אואסה ולאגם אופאבין. האגם והעמק בו הוא מצוי קרוי על שם קולונל רוברט או'הרה, אירי מהעיר דריהויל, ממחוז גאלווי שבאירלנד, שהתרשם מהאזור כל כך עד שחזר לחקור אותו פעמים רבות. או'הרה שמע על האזור מהממפה ג'יי. ג'יי מקארתור, מטעם ממשלת קנדה, אשר מיפה את האזור לראשונה בשנת 1887, בעת שערך מיפוי האזור עבור הרכבת הקנדית פסיפית. האיגוד האלפיני הקנדי קיים בסמוך לאגם את מחנה טיפוס ההרים הראשון שלו בשנת 1909, ובשנת 1911 הפך האזור פופולרי עד שהצדיק הקמת בקתת מטיילים בסמוך לאגם, ובהמשך בשל הפופולריות של האתר הוקמו בקתות נוספות בשנת 1919, ובשנים 1925 - 1926 הוקמה אכסניית אגם אוהרה לחופי האגם. מועדון המטיילים של אגם אוהרה דף אגם אוהרה - באתר פרובניציית קולומביה הבריטית פאטון, בריאן, מדריך למסלולי הליכה בהרי הרוקי הקנדיים הוצאת סאמרת'וט (Summerthought Publishing), עמוד 270.
קרל כריסטיאן, ארכידוכס אוסטריה

קרל כריסטיאן, ארכידוכס אוסטריה (ובשמו המלא: קרל כריסטיאן מריה אנה רודולף אנטון מרקוס ד'אביאנו פון הבסבורג-לותרינגן, ארכידוכס אוסטריה, נסיך הונגריה, קרואטיה ובוהמיה, בגרמנית: Carl Christian Maria Anna Rudolph Anton Marcus d'Aviano, Erzherzog und Prinz von Österreich, Prinz von Ungarn, Kroatien, und Böhmen ‏ נולד ב-26 באוגוסט 1954) הוא בן אצולה בלגי-אוסטרי, ונכדו של קרל הראשון, קיסר אוסטריה. קרל כריסטיאן נולד ב-26 באוגוסט 1954 בשאטו דה בליל, בליל, לקרל לודוויג, ארכידוכס אוסטריה וליולנדה, נסיכת לינייה, בתו של אז'ן השני, נסיך לינייה האחד עשר. בשנת 1983 קיבלו קרל כריסטיאן ואחיו רודולף, וכן בן דודם הנסיך לורנץ מבלגיה, ארכידוכס אוסטריה-אסטה, תוארי אצולה בלגים מבודואן, מלך הבלגים. ב-6 בפברואר 1982 התחתן קרל כריסטיאן עם מארי אסטריד, נסיכת לוקסמבורג, בתם של ז'אן, הדוכס הגדול של לוקסמבורג וז'וזפין שארלוט, נסיכת בלגיה, ממנה נולדו לו 5 ילדים: מארי כריסטין, ארכידוכסית אוסטריה (נולדה ב-1983), התחתנה עם רודולף, רוזן לימבורג-שטירום אימרה, ארכידוכס אוסטריה (נולד ב-1985), התחתן עם קתלין אליזבת ווקר כריסטוף, ארכידוכס אוסטריה (נולדה ב-1988), התחתן עם אדלייד מארי ביאטריס דראפה-פריש אלכסנדר, ארכידוכס אוסטריה (נולד ב-1990) גבריאלה, ארכידוכסית אוסטריה (נולדה ב-1994) קרל כריסטיאן, ארכידוכס אוסטריה
מארי אסטריד, נסיכת לוקסמבורג

מארי אסטריד, נסיכת לוקסמבורג (ובשמה המלא מארי אסטריד מלוקסמבורג, ליליאן שארלוט לאופולדינה וילהלמינה אינגבורג אנטוניה/אנטוינטה אליזבת אן/אנה אלברטה פון הבסבורג-לותרינגן, בלוקסמבורגית: Marie-Astrid vu Lëtzebuerg, Liliane Charlotte Léopoldine Wilhelmine Ingeborg Antonia/Antoinette Élisabeth/Elisabeth Anne/Anna Alberte/Alberta von Habsburg-Lothringen; נולדה ב-17 בפברואר 1954), היא בתו הגדולה של ז'אן, הדוכס הגדול של לוקסמבורג. מארי אסטריד נולדה ב-17 בפברואר 1954 בטירת בצדורף, לז'אן, הדוכס הגדול של לוקסמבורג ולז'וזפין שארלוט, נסיכת בלגיה, בתם של לאופולד השלישי, מלך הבלגים ואסטריד, נסיכת שוודיה. מארי אסטריד התחנכה בלוקסמבורג ובבלגיה, ובשנת 1977 סיימה את לימודיה והוסמכה כאחות מוסמכת. בשנות ה-70 יצאו שמועות כי מארי אסטריד אמורה להתחתן עם צ'ארלס, נסיך ויילס, אולם ההצעה לא יצאה אל הפועל, ובתקשורת הבריטית היו שטענו כי האפיפיור פאולוס השישי סירב לאשר את הנישואים, על אף שהם לא התקיימו בעקבות חוק ההסדר 1701. החל משנת 1970 מכהנת מארי אסטריד כנשיאת הצלב האדום למען הנוער בלוקסמבורג. ב-6 בפברואר 1982 התחתנה מארי אסטריד עם קרל כריסטיאן, ארכידוכס אוסטריה, ממנו נולדו לה 5 ילדים: מארי כריסטין, ארכידוכסית אוסטריה (נולדה ב-1983), התחתנה עם רודולף, רוזן לימבורג-שטירום אימרה, ארכידוכס אוסטריה (נולד ב-1985), התחתן עם קתלין אליזבת ווקר כריסטוף, ארכידוכס אוסטריה (נולדה ב-1988), התחתן עם אדלייד מארי ביאטריס דראפה-פריש אלכסנדר, ארכידוכס אוסטריה (נולד ב-1990) גבריאלה, ארכידוכסית אוסטריה (נולדה ב-1994) מדיה וקבצים בנושא מארי אסטריד, נסיכת לוקסמבורג בוויקישיתוף מכיוון שמארי אסטריד הייתה קתולית
ליברזון

האם התכוונתם ל... ולדימיר ליברזון – שחמטאי רוסי תחיה ליברזון – מחלוצות העלייה השנייה יצחק גדליה ליברזון – רבה של סלאוויטא, מאחרוני חסידות אניפולי
מחלקת ביטחון המדינה של קוריאה הצפונית

מחלקת ביטחון המדינה של קוריאה הצפונית (בקוריאנית: 국가안전보위부) או המשרד לביטחון המדינה הוא המשטרה החשאית של קוריאה הצפונית. זו סוכנות ריגול, משטרה חשאית אוטונומית ממשלתית בצפון קוריאה שאנשיה מדווחים ישירות למנהיג העליון. המחלקה נוסדה כמשרד ממשלתי לביטחון המדינה בשנת 1973 ובנוסף למשימות הביטחוניות ואספקת שירותי אבטחת אישים, המחלקה מעורבת לפי פרסומים במערב, בהפעלת מחנות ריכוז בקוריאה הצפונית והפעלת אמצעים חשאיים אחרים. ארגון זה נחשב במערב לאחד מכוחות הביטחון האכזריים ביותר בעולם והוא מואשם על ידי מדינות המערב במעורבות בהפרות רבות של זכויות אדם. כמה עריקים ומקורות טוענים כי בניגוד למקביליהם מהגוש המזרחי, תפקידי ביטחון המדינה הוטלו למעשה על ידי מספר גדול יותר ושונה של גופי ביטחון הפועלים בכפיפות למפלגה או הצבא, כל אחד עם אחריות ייחודית משלו ושמות חשאיים שמוזכרים בשם צופן בלבד (כדוגמת חדר 39), וכי הסוכנות אינה אלא מעטפת המשמשת את האליטה השלטונית לתיאום פעילויות ולחיפוי למבצעים חשאיים. במשך זמן רב נותר תפקיד ראש מחלקת ביטחון המדינה לא מאויש, לאחר מותו של רי צ'ון-סו בשנת 1987, למרות שלמעשה, גם אם לא להלכה, הגוף נשלט על ידי קים ג'ונג-איל ומחלקת הארגון וההדרכה של מפלגת הפועלים. בשנת 1998, המחלקה הועברה לאחריות ועדת ההגנה הלאומית, שגם היא נוהלה על ידי היו"ר קים ג'ונג-איל. לבסוף, ב-2007, הועברה המחלקה למחלקת הניהול של המפלגה, אף שהמשיכה להיות מחויבת כלפי מחלקת הארגון והדרכה של המפלגה. בנובמבר 2011, פורסם כי הגנרל יו טונג-צ'וק מונה לכהן בתור השר לביטחון המדינה, הראשון בתפקיד מאז 1987, כשהוא ממלא תפקיד שהיה פנוי במשך 24 שנים. המינוי הגיע במקביל גם למינויו של הגנרל רי מיונג-סו לתפקיד השר לביטחון העם. מקורות אחרים אף טענו כי קים ג'ונג און עבד במחלקת ביטחון המדינה טרם הפיכתו ליורש השלטון בספטמבר 2010. קים וון-הונג מונה לתפקיד שר באפריל 2012 עם שחזור המשרה לאחר מותו של קים ג'ונג איל. ישנן טענות כי סוכנים של הארגון היו מעורבים במותו של הואנג ג'אנג יופ בשנת 2010. בשנת 2017 מונה ג'ונג-קיונג תאייק לראש הארגון, במקומו של הגנרל קים וון הונג. ב-21 באוקטובר 2021, המשרד קיבל הוראה שלא לפקח על צפון קוריאנים המתגוררים בסמוך לגבול סין-צפון קוריאה, אשר ידועים כחופשיים מכל חשד אידאולוגי. מדיה וקבצים בנושא מחלקת ביטחון המדינה של קוריאה הצפונית בוויקישיתוף http://www.apcss.org/Publications/Edited%20Volumes/BytesAndBullets/CH13.pdf קים ג'ונג-און בביקור במטה המחלקה בפיונגיאנג, כתבה בסינית מידע כללי על מחלקת ביטחון המדינה (בקוריאנית) U Tong Chuk Appointed Minister of State Security. North Korea Leadership Watch, 12.11.2011. General U Upped. Intelligence Online, 10.11.2011. NDC: Kim Jong-un in charge of intelligence. North Korean Economic Watch, 21.4.2011. "Top 4 N.Korean Military Officials Fall Victim to Shakeup". Choe Ryong Hae to OGD? [revised 13 JAN 2018 ] Has Kim Won Hong Sung His Swan Song?
לאסוף (פירושונים)

האם התכוונתם ל... לאסוף – אלבום הבכורה של יובל דיין האווי לאסוף – כדורסלן אמריקאי-ישראלי אסיף – פעולת האספה חג האסיף – אחד משמותיו של חג הסוכות דפי פירושונים: אסיף (פירושונים) איסוף
איסוף

האם התכוונתם ל... איסוף פרי – אסיף, תהליך איסוף הפרי מהכרמים והמטעים לאחר שנבצר או נקטף ביהדות איסור על איסוף בשבת – ראו מלאכת מעמר אספנות – תחביב או עיסוק פנאי שעיקרו אגירת פריטים שונים איסוף מטבעות איסוף חתימות – אספנות חתימות של מפורסמים איסוף בולים – בולאות בצה"ל יחידת האיסוף המרכזית – כינויה של יחידה 8200 שבאגף המודיעין "אמצעי האיסוף המיוחדים" – כינוי של האמצעים המיוחדים לאיסוף מודיעין אותות ממצרים ערב מלחמת יום הכיפורים חיל האיסוף הקרבי – מערך בחיל הגנת הגבולות שבזרוע היבשה בית הספר לאיסוף קרבי – אחד משמותיו הקודמים של בית הספר להגנת הגבולות, בסיס ההדרכה החילי של חיל האיסוף הקרבי תחנת איסוף גדודית – מחלקה בגדוד צה"לי, שאחראית על הטיפול הרפואי בגדוד במוסד קצין איסוף (קצ"א) – תפקיד מבצעי במוסד למודיעין ולתפקידים מיוחדים איסוף זבל (מדעי המחשב) – שחרור זיכרון אוטומטי בתוכנית מחשב התרמה – איסוף תרומות נקודת איסוף – סרט דרמה צרפתי משנת 2010 אסיף (פירושונים) לאסוף (פירושונים)
התפלגות בולצמן

התפלגות בולצמן היא מושג מרכזי במכניקה סטטיסטית. ההתפלגות מתארת את ההסתברות של מערכת הנמצאת בשיווי משקל תרמודינמי עם מאגר חום בטמפרטורה T, להיות במצב מסוים המתואר על ידי האינדקס i, כאשר אנרגיית המערכת היא Ei. הסתברות זו נתונה על ידי: p i = exp ⁡ ( − E i / k B T ) Z {\displaystyle p_{i}={\frac {\exp(-E_{i}/k_{B}T)}{Z}}} כאשר: Z = ∑ i exp ⁡ ( − E i k B T ) {\displaystyle Z=\sum _{i}\exp \left({\frac {-E_{i}}{k_{B}T}}\right)} היא פונקציית החלוקה ו-kB הוא קבוע בולצמן במכניקה סטטיסטית מתייחסים לאוסף המערכות המוגדרות על ידי אותה הבעיה הפיזיקלית, ואותם גדלים מקרוסקופיים (טמפרטורה, לחץ, פוטנציאל כימי, וכדומה), אך נבדלים על ידי המצב המיקרוסקופי של כל החלקיקים. אוסף זה נקרא צבר (ensemble), ועל ידי התייחסות למשקלים סטטיסטיים בהתאם להתפלגות ההסתברות, מתאר צבר זה נכונה מערכות בשיווי משקל תרמודינמי. התפלגות בולצמן מתאימה לצבר קנוני, המוגדר על ידי מספר קבוע של חלקיקים בכל המערכות, ועל ידי הטמפרטורה של הצבר בכללותו. בגבול שבו מתקרבת הטמפרטורה לאפס המוחלט, מתבדרת פונקציית החלוקה (או מתקרבת ל-0 אם כל האנרגיות חיוביות), וההסתברויות עבור מערכת ללא ניוון נוטות כולן ל-1 ול-0, עבור מצב היסוד ומצבים מעוררים בהתאמה. במקרה שיש יותר ממצב אחד עם אנרגיה מינימלית, נאמר שמצב היסוד מנוון, והאנטרופיה תהיה שונה מ-0 גם בטמפרטורה 0 קלווין. בכל טמפרטורה סופית יהיה סיכוי לאכלוס של מצבים בעלי אנרגיות גבוהות יותר. ככל שהאנרגיה של מצב גבוהה יותר, ההסתברות להימצא בו נמוכה יותר. סיכוי סביר לאכלוס יהיה במצבים שהפרש האנרגיה שלהם ממצב היסוד הוא בסדר גודל של kBT. עבור מערכות קלאסיות, התפלגות בולצמן נותנת את התפלגות מקסוול-בולצמן למהירויות. בנוסף, ההתפלגות חסרת זיכרון בהיותה התפלגות מעריכית. לפי התאוריה הארגודית כל מערכת דינמית תגיע לבסוף לשיווי משקל, שבו הסיכויים לאכלוס מצב מתוארים על ידי התפלגות בולצמן. למרות זאת, העולם שסביבנו רווי במערכות שאינן בשווי משקל. אנרגיית השמש מחזיקה את אטמוספירת כדור הארץ מחוץ לשיווי משקל ובכך מאפשרת את תופעות מזג האוויר, הנובעות משאיפת המערכת לחזור לשיווי משקל תרמודינמי. עקרון הפעולה של הלייזר מבוסס על דחיפת מערכת קוונטית אל מחוץ לשיווי משקל ליצירת היפוך אוכלוסייה.